Петко Р. Славейков
Желание

chitanka.info

Клонченца зеленки,

ябълки червенки,

хубавички са!

Ех, че ми са драги!

А какви са благи!

Сладост чудеса!

По-голям да стана,

а че да си хвана

онуй клонче там;

да се поиздигна,

да мога да стигна,

че да ям, да ям!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.